Ibón d'Artosta

L'ibón d'Artosta (en francés lac d'Artouste) ye un ibón, laco d'orichen glacial, d'a val d'Osal en o Biarn. Ye situato a 1.997 m d'altaria y reculle l'augua de l'arrigachuelo d'Arrémoulit (provenient d'o lacos d'Arrémoulit), un arrigachuelo que baixa por una d'as versants d'o pico d'o laco d'Arrious y d'os lacos de Batboucou. Ye rodiato por 3 d'os suyos 4 cantos por o Parque Nacional d'os Pireneus.

L'ibón natural (altaria inicial 1.922 m) ha estau entibato por una presa de 27 m dende 1929 ta alimentar a central hidroelectrica d'Artosta en a Val d'Osal. A presa fue enamplata en 1962 (à la cota 1990,20) ta augmentar a capacidat d'almadacenamiento y a cantidat d'electricidat producida por a central hidroelectrica de Pont de Camps situata dencima l'entibo de Fabregas. Por atra parti o laco d'Artosta ye connectato con o laco de Migoëlou por un canyo de 800 m actualment reendrezato por o puerto d'Artosta ta os lacos de Carnau. Antimás en hibierno lo laco tamién ye alimentato por atros tres situatos en a val d'Azun a lo piet d'o pico Os Moros (Batbieilh, Batcrabère y Larribet) que normalment serían afluyents d'a gabe de Pau.

O laco tamién alimenta una atra central soterranya situata baixo a presa con una caíta de 73 m y una potencia de 2.634 kW.

Vinclos externos
  Ficha en www.lacsdespyrenees.com

Artosta
Categoría:Biarn
Categoría:Macizo de Pico Moros